b"\n_START_ARTICLE_\nEurodance\n_START_SECTION_\nDe l'italo-dance a l'eurodance\n_START_PARAGRAPH_\nL'\xc3\xa8xit de l'estil va portar a una r\xc3\xa0pida propagaci\xc3\xb3 m\xc3\xa9s enll\xc3\xa0 de les fronteres italianes i abans de l'ecuador de la d\xc3\xa8cada dels 80 ja es realitzaven produccions que copiaven l'estil itali\xc3\xa0 a Alemanya, Holanda, B\xc3\xa8lgica, Espanya i Catalunya encara que mai es va moure de dins del mercat europeu: per aix\xc3\xb2 ja a finals dels anys 80 alguns el comen\xc3\xa7aven a anomenar eurodance. Artistes com l'alemany Eddie Hungington o el catal\xc3\xa0 David Lyme en foren alguns exponents d'aquesta expansi\xc3\xb3._NEWLINE_Un cas a part mereixiria, encara que tamb\xc3\xa9 se'n qualifiqu\xc3\xa9s d'eurodance, de la m\xc3\xbasica dance que per llavors es feia al Regne Unit i especialment la que surgia de la factoria dels productors Stock, Aitken & Waterman amb un tipus de m\xc3\xbasica amb segell propi: de les seves mans aparegueren gent com Mel & Kim, Bananarama, Kylie Minogue o Rick Astley entre d'altres.\n_START_SECTION_\nLa influ\xc3\xa8ncia del house\n_START_PARAGRAPH_\nCap a molt a finals dels 80 la m\xc3\xbasica eurodance tal com s'havia fet fins llavors va entrar en decad\xc3\xa8ncia. El p\xc3\xbablic nom\xc3\xa9s volia escoltar m\xc3\xbasica house i aix\xc3\xb2 va produir una renovaci\xc3\xb3 radical de cares dins de les m\xc3\xbaltiples productores arreu d'Europa i especialment a It\xc3\xa0lia on, fins i tot, alguna productora pionera dels anys 80 arrib\xc3\xa0 a desapar\xc3\xa8ixer._NEWLINE_La consecu\xc3\xa9ncia de tot aix\xc3\xb2 fou una espectacular renovaci\xc3\xb3 de l'estil eurodance de la m\xc3\xa1 de productors com Giafranco Bartolotti o Robyx a It\xc3\xa0lia o Deniz Pop a Dinamarca, per posar alguns exemples destacables. Encara que, curiosament, el pa\xc3\xads que abander\xc3\xa0 aquesta renovaci\xc3\xb3 de l'eurodance fou B\xc3\xa8lgica on sorgiren produccions d'enorme \xc3\xa8xit signades per gent com Technotronic, Twenty 4 Seven o Bizz Nizz.\n_START_SECTION_\nLa diluci\xc3\xb3 de l'eurodance en els anys 90\n_START_PARAGRAPH_\nA mesura que en els anys 90 els estils electr\xc3\xb3nics escoltats a les discoteques es multiplicaven i cada cop havien m\xc3\xa9s sub-g\xc3\xa8neres d'altres sub-g\xc3\xa8neres la definici\xc3\xb3 estil\xc3\xadstica de l'eurodance es va anar perdent pel seu continu contacte amb el house, el progressiu, el techno, el New Beat de B\xc3\xa8lgica, el trance i altres estils sorgits en els 90._NEWLINE_Malgrat tot es pot dir que el pa\xc3\xads on m\xc3\xa9s es va conservar la puresa de l'esperit original de l'estil fou, per descomptat, It\xc3\xa0lia de la m\xc3\xa0 de gent com Wighfield, Co.Ro., Playahitty, Corona o Alexia. Tamb\xc3\xa9 fou destacable el fort corrent dins de l'eurodance, aparescuda a mitjans dels 90, anomenada cover i que consisitia en reversionar temes cl\xc3\xa0ssics del pop-rock en clau dance; Double You en fou el conjunt bandera.\n_START_SECTION_\nCorrents de l'eurodance\n_START_PARAGRAPH_\nAmb el canvi de segle aparesqu\xc3\xa9 una tend\xc3\xa8ncia dins de l'eurodance que f\xc3\xa9u molt de furor durant uns quants anys: l'italo-power. Nascut, un cop m\xc3\xa9s, a It\xc3\xa0lia consistia senzillament a recuperar la sonoritat de l'eurodance original dels anys 80 per\xc3\xb2 emprant instrumentaci\xc3\xb3 moderna i marcant fortament el ritme amb una percussi\xc3\xb3 bastant contundent. Artistes clau d'aquesta corrent foren Gigi d'Agostino, Eiffel 65, Prezioso, Gabri Ponte i DJ Ross entre altres. Amb el decurs dels anys l'italo-power s'ha anat desgastant i han deixat pas a noves figures de l'eurodance fora d'It\xc3\xa0lia com han estat, o estant siguent, el cas dels romanesos O-zone, la belga Kate Ryan o l'alemanya Cascada."